CELEX: 32017D0728
Language: sl
Date: 2017-04-20 00:00:00
Title: Izvedbeni sklep Komisije (EU) 2017/728 z dne 20. aprila 2017 o spremembi Izvedbenega sklepa 2013/92/EU o nadzoru, zdravstvenih pregledih rastlin in ukrepih, ki jih je treba sprejeti za leseno embalažo, ki se dejansko uporablja pri prevozu določenega blaga s poreklom iz Kitajske (notificirano pod dokumentarno številko C(2017) 2429)

25.4.2017   
               
               
                  SL
               
               
                  Uradni list Evropske unije
               
               
                  L 107/33
               
            IZVEDBENI SKLEP KOMISIJE (EU) 2017/728
      z dne 20. aprila 2017
      o spremembi Izvedbenega sklepa 2013/92/EU o nadzoru, zdravstvenih pregledih rastlin in ukrepih, ki jih je treba sprejeti za leseno embalažo, ki se dejansko uporablja pri prevozu določenega blaga s poreklom iz Kitajske
      
         
            (notificirano pod dokumentarno številko C(2017) 2429)
         
      
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Direktive Sveta 2000/29/ES z dne 8. maja 2000 o varstvenih ukrepih proti vnosu organizmov, škodljivih za rastline ali rastlinske proizvode, v Skupnost in proti njihovemu širjenju v Skupnosti (1) ter zlasti četrtega stavka člena 16(3) Direktive,
      ob upoštevanju naslednjega:
      
                  (1)
               
               
                  Izvedbeni sklep Komisije 2013/92/EU (2) določa nadzor, zdravstvene preglede rastlin in ukrepe, ki jih je treba sprejeti za leseno embalažo, ki se dejansko uporablja pri prevozu določenega blaga s poreklom iz Kitajske.
               
            
                  (2)
               
               
                  Pri uporabi Izvedbenega sklepa 2013/92/EU se je pokazalo, da lesena embalaža, ki se uporablja pri prevozu nekaterih vrst blaga s poreklom iz Kitajske, še vedno pomeni fitosanitarno tveganje za Unijo. Zato bi bilo treba nadzor, zdravstvene preglede rastlin in ukrepe iz navedenega izvedbenega sklepa še naprej uporabljati, in sicer do 31. julija 2018, ter ustrezno določiti datum, do katerega morajo države članice poročati o fitosanitarnih pregledih pri uvozu.
               
            
                  (3)
               
               
                  Oznake kombinirane nomenklature za določeno blago so bile posodobljene z Izvedbeno uredbo Komisije (EU) 2016/1821 (3). Predloge za poročanje iz prilog I in II k Sklepu 2013/92/EU bi bilo torej treba uskladiti s posodobljeno nomenklaturo.
               
            
                  (4)
               
               
                  Sklep 2013/92/EU bi bilo zato treba ustrezno spremeniti.
               
            
                  (5)
               
               
                  Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
               
            SPREJELA NASLEDNJI SKLEP:
      Člen 1
      Izvedbeni sklep 2013/92/EU se spremeni:
      
                  1.
               
               
                  Člen 5 se nadomesti z naslednjim:
                  „Člen 5
                  Poročanje
                  Brez poseganja v Direktivo Komisije 94/3/ES (*1) države članice Komisijo uradno obvestijo o številu in rezultatih zdravstvenih pregledov rastlin, opravljenih v skladu s členoma 2 in 3 tega sklepa, do 31. julija 2017 za obdobje od 1. aprila 2016 do 31. marca 2017 in do 30. aprila 2018 za obdobje od 1. aprila 2017 do 31. marca 2018. V ta namen države članice uporabijo predlogo za poročanje iz Priloge II.
                  
                     (*1)  Direktiva Komisije 94/3/ES z dne 21. januarja 1994 o postopku za obveščanje o zadržanju pošiljke ali škodljivega organizma, ki predstavlja neposredno fitosanitarno nevarnost, iz tretjih držav (UL L 32, 5.2.1994, str. 37).“"
						
               
            
                  2.
               
               
                  V členu 7 se drugi odstavek nadomesti z naslednjim:
                  „Členi 1 do 4 se uporabljajo do 31. julija 2018.“
               
            
                  3.
               
               
                  Prilogi I in II se spremenita v skladu s Prilogo k temu sklepu.
               
            Člen 2
      Ta sklep je naslovljen na države članice.
      
         V Bruslju, 20. aprila 2017
         
            
               Za Komisijo
            
            Vytenis ANDRIUKAITIS
            
               Član Komisije
            
         
      
      
         (1)  UL L 169, 10.7.2000, str. 1.
      
         (2)  Izvedbeni sklep Komisije 2013/92/EU z dne 18. februarja 2013 o nadzoru, zdravstvenih pregledih rastlin in ukrepih, ki jih je treba sprejeti za leseno embalažo, ki se dejansko uporablja pri prevozu določenega blaga s poreklom iz Kitajske (UL L 47, 20.2.2013, str. 74).
      
         (3)  Izvedbena uredba Komisije (EU) 2016/1821 z dne 6. oktobra 2016 o spremembi Priloge I k Uredbi Sveta (EGS) št. 2658/87 o tarifni in statistični nomenklaturi ter skupni carinski tarifi (UL L 294, 28.10.2016, str. 1).
      
         PRILOGA
         
                     1.
                  
                  
                     V osmi vrstici tabele v Prilogi I k Izvedbenemu sklepu 2013/92/EU se številka „6908“ nadomesti s številko „6907“.
                  
               
                     2.
                  
                  
                     V osmem stolpcu tabele v Prilogi II k Izvedbenemu sklepu 2013/92/EU se številka „6908“ nadomesti s številko „6907“.